বর্ধমানে মোহন ভাগবতের সভার শর্তসাপেক্ষে অনুমতি আদালতের

কলকাতা: বর্ধমানে মোহন ভাগবতের (Mohan Bhagwat) সভায় অনুমতি দিল কলকাতা হাইকোর্ট (Calcutta High Court)। মাধ্যমিক পরীক্ষার কথা তুলে বর্ধমানে মোহন ভাগবতের সভায় বাধা দেওয়ার অভিযোগ উঠেছিল জেলা প্রশাসনের বিরুদ্ধে। শুক্রবার মামলার শুনানিতে বিচারপতি অমৃতা সিনহা (Justice Amrita Sinha) প্রশ্নও তেলেন, ‘রবিবার স্কুল ছুটি, তাহলে সমস্যা কোথায়?’ওই মামলায় শর্তসাপেক্ষে মোহন ভাগবতের সভার অনুমতি দিল আদালত।

রবিবার পূর্ব বর্ধমানের সাই কমপ্লেক্সে আরএসএস প্রধান মোহন ভাগবতের সভা রয়েছে। এই সভার বিরোধীতা করে কলকাতা হাইকোর্টে মামলা দায়ের হয়েছিল।আইনজীবী ধীরজ দ্বিবেদী রাষ্ট্রীয় স্বয়ং সেবক সংঘের আইনজীবী জানান, বর্ধমানের স্পোর্টস অথরিটি অফ ইন্ডিয়া মাঠে সভা হবে। প্রায় ৫০ বিঘা মাঠের মধ্যে একটা ছোট অংশে সভা। এখানে লোকজন থাকেন না। কাছাকাছি দুটি স্কুল। একটা দেড় কিলোমিটার দূরে আর একটা দু কিলোমিটার দূরে। অনুমতি নেওয়ার প্রয়োজনই ছিলনা। কারণ স্পোর্টস অথরিটি অনুমতি দিয়েছে। কিন্তু যেহেতু মোহন ভাগবত জি জেড ক্যাটেগরি নিরাপত্তা পান সেই জন্য পুলিশকে আমরা একটা ফরমাল চিঠি দিয়েছিলাম। আগামী রবিবার ১৬ ফেব্রুয়ারি ১১ টা থেকে বেলা ১২.১৫ পর্যন্ত সভায় উপস্থিত থাকবেন মোহন ভাগবত জি। কিন্তু পুলিশ জানায় অনুমতি দেওয়া সম্ভব নয়। মাধ্যমিক পরীক্ষা চলছে।

আরও পড়ুন: জোকা ইএসআই হাসপাতাল চত্বরে মাংসপিণ্ড ভর্তি ব্যাগ উদ্ধার

এডভোকেট জেনারেল কিশোর দত্ত,বলেন,মাধ্যমিক ও উচ্চমাধ্যমিক পরীক্ষার জন্য লাউডস্পিকার বাজানোর উপর স্থগিতাদেশ জারি করে বিজ্ঞপ্তি জারি করা হয়েছে। পরীক্ষা শেষ না হওয়া পর্যন্ত লাউডস্পিকার বাজানো যাবেনা। শুধুমাত্র সাউণ্ডবক্স চালানো যাবে। ৫০০ মিটারের মধ্যে একটা স্কুল আছে, আর একটা দেড় কিলোমিটারের মধ্যে স্কুল রয়েছে। ১০ হাজার লোক। ৪৫ টি মাইক লাগানোর আবেদন জানানো হয়েছে।

এদিন মামলার শুনানিতে বিচারপতি অমৃতা সিনহার পর্যবেক্ষণ, রবিবার এবং মাত্র ১ ঘন্টা ১৫ মিনিটের অনুষ্ঠান তাই কলকাতা হাইকোর্টের মনে হয় না কারাও অসুবিধা হবে। লোকসংখ্যা কমালে এবং লাউডস্পিকারের সাউন্ড যাতে কমিয়ে করা হয় আর মাইক কমালেই তো ঝামেলা থাকেনা? আদালতের নির্দেশ, সাই কমপ্লেক্সের মাঠ ৫০ বিঘা জমি জুড়ে। ১-২ কিমির মধ্যে কোনও শিক্ষা প্রতিষ্ঠান নেই। তাই কোনও অনুমতি চাওয়ার দরকার নেই। সভার শর্তসাপেক্ষে অনুমতি দিয়ে আদালতের নির্দেশ,শান্তিপূর্ণ ভাবে সভা করতে হবে। শব্দ বিধি মেনে সভা করতে হবে। মাধ্যমিক পরীক্ষার্থীদের যাতে অসুবিধা না হয় সেই দিকে সংগঠকদের নজর দিতে হবে।

অন্য খবর দেখুন